procesaur/Wiki.mk huggingface dataset:
Рамнилов Крак

Рамнилов Крак — помал спирален крак на Млечниот Пат близу средиштето на галаксијата. Бнатрешниот дел на кракот се нарекува ''Рамнилов Крак'' во потесна смисла. Надворешниот дел се нарекува или Лебедов Крак, кој се наоѓа вон Персеевиот Крак или Надворешен Крак, подалеку од средиштето на галаксијата од Лебедовиот Крак. Рамниловиот Крак почнува на од Галактичкото Средиште, и се протега нанадвор до полупречник од . Наречен е по соѕвездието Рамнило низ кое поминува кога се гледа од Земјата.
Како и многу други галаксии од тој тип, Млечниот Пат се има голема маса ѕвезди обликувани од гравитацијата во релативно рамен диск. Дискот се врти, при што ѕвездите во погустиот средиштен дел се вртат побрзо од оние по неговите рабови. Поради ова, ѕвездите се распоредени во спирален облик кога дискот се набљудува одозогора или одоздола.
Поради месните гравитациски разлики, самата голема спирала има образувано одделни спирални краци каде се среќаваат особено голем број ѕвезди.
1 Поврзано
* Галактички диск
ПУ „Кочо Рацин“ - Долно Лакочереј

Основно училиште „Кочо Рацин“ (официјално: Подрачно основно училиште „Кочо Рацин“ - Охрид; скратено: ПОУ „Кочо Рацин“) — подрачно основно училиште во охридското село Долно Лакочереј, во состав на истоименото училиште од градот Охрид, Општина Охрид.
Училиштето е именувано по истакнатиот македонски поет Кочо Рацин.
1 Историја
Првично училиштето работело во старата училишна зграда во средиштето на селото, изградена уште во 1929 година. Во 1966 година, училиштето било преселено во северниот дел на селото со изградбата на новата училишна зграда. Новата зграда била целосно обновено во 2001 година.
2 Галерија
Балансирање

Балансирање — урамнотежување на силите што се јавуваат при мирување (статичко балансирање) и при вртење (динамично балансирање) на машински делови што се вртат (на пример, на ротори на турбини или на автомобилски тркала) како резултат на неурамнотежени маси поради непрецизна изработа или нехомогени материјали. Балансирањето се врши со додавање или одземање на маса додека не се постигне рамнотежа. Покрај статичкото балансирање, неопходно е и динамичко балансирање, бидејќи на роторот може да има маси кои образуваат статички избалансирани парови, но предизвикуваат вибрации при ротација.
Потенциометар

Потенциометар — променлив отпорник кој функционира како делител на напон. На неговата спроводна површина има лизгач со чија промена на положба на спроводната површина се менува отпорот на краевите на потенциометарот. Во електрично коло се врзува редно.
1 Теорија на работа
:<math>
V_\mathrm{L} = { R_2 // R_\mathrm{L} \over R_1 + R_2 // R_\mathrm{L \cdot V_s
</math>:<math>
V_\mathrm{L} = { R_2 R_\mathrm{L} \over R_1 R_\mathrm{L} + R_2 R_\mathrm{L} + R_1 R_2}\cdot V_s
</math>:<math>
V_\mathrm{L} = { R_2 \over R_1 + R_2 }\cdot V_s
</math>:<math>
V_\mathrm{S} = 10\ \mathrm{V}</math>, <math>R_1 = 1\ \mathrm{k \Omega}</math>, <math>R_2 = 2\ \mathrm{k \Omega}</math>, и <math>R_\mathrm{L} = 100\ \mathrm{k \Omega}
</math> .
:<math>
{2\ \mathrm{k \Omega} \over 1\ \mathrm{k \Omega} + 2\ \mathrm{k \Omega} } \cdot 10\ \mathrm{V} = {2 \over 3} \cdot 10\ \mathrm{V} \approx 6.667\ \mathrm{V}
</math>
2 Поврзано
* Отпорник
* Реостат
3 Поранешни патенти
* Carbon track potentiometer, Thomas Edison, 1872
* Mary Hallock-Greenewalt invented a type of nonlinear rheostat for use in her visual-music instrument the ''Sarabet'' (US Patent 1,357,773, 1920)
Владина комисија во Зигмаринген

Француската владина комисија за одбрана на националните интереси (франц: ''Commission gouvernementale française pour la défense des intérêts nationalaux'', Зигмарингенска енклава, Владина комисија во Зигмаринген или, едноставно, Француска делегација (6 септември 1944 - 22 април 1945 година)) била влада во егзил на пронацистичката Вишиевска Франција, чии претставници побегнале во Германија за време на ослободувањето на Франција кон крајот на Втората светска војна, за да не бидат заробени од сојузничките сили. Во Зигмарингенскиот замок кој бил седиште на владата во егзил, биле сместени водачот на Вишивска Франција, Филип Петен и многу други негови соработници.
Кобилица-Стрелец

Кобилица-Стрелец (наречен и Стрлецов Крак или Стрелец-Кобилица) — мал спирален крак of Млечниот Пат. Секој спирален крак е долг и расеан изданок од ѕвезди кој излегува од Галактичкото Средиште. Овие гигнатски структури често се сочинети од милијарди ѕвезди и илјадници гасовити облаци. Кракот Кобилица–Стрелец е едне од најбележителните краци во нашата галаксија бидејќи во него се сместени многу HII-подрачја, млади ѕвезди и џиновски молекуларни облаци.
Млечниит Пат е пречкеста спирална галаксија која се состои од средишна пречка и испакнатина од која нанадвор се шират двата главни и неоклку помали спирални краци. Овој крак е сместем меѓу два големи краци: Штит-Кентаур (чиј поблизок дел е видлив и личи насонен ''навнатре'') и Персеевиот Крак, со слична големина и облик, но месно многу поблизок и насочен нанадвор, подалеку до сјајниот веднаш воочлив протег на Млечниот Пат при совршени услови за набљудување. Наречен е поради неговата близина со соѕвездијата Стрелец и Кобилица како што се појавуваат на ноќното небо од Земјата, гледајќи кон Галактичкото Средиште.
Кракот се растура близу неговата половина, штом го достигне најголемиот агол гледан од Сончевиот Систем, од Галактичкото Средиште од околу 80°. Од средишната пречка на галаксијата се протегаа Стрелецов Крак. По растуреното подрачје е Кобиличиниот Крак.
1 Мал ракав
Во 2008 г. инфрацрвените набљудувања од вселенскиот телескоп „Спицер“ покажале дека ракавот Кобилица-Стрелец е релативно сиромашен со млади ѕвезди, за разлика од кракот Штит-Кентаур и Персеевиот Крак. Ова укажува на тоа дека Кобилица-Срелец е помал ракав, каков што е и Рамниловиот Крак (Надворешен Крак). Одиве два претежно се состојат од згуснат гас и ретки раштркани џебови од новонастанати ѕвезди.
2 Видливи тела
Во Стрелецовиот Крак се сместени разни Месјеови објекти и други тела видливи со аматерски телескоп или двоглед (тука неведени по редослед од исток кон запад долж кракот):
* M11, јато Дива Патка во Штит (рек. 18 ч 51 м)
* Расеано јато M26 во Штит (рек. 18 ч 45 м)
* M16, маглина Орел во Змија (рек. 18 ч 19 м)
* M17, маглина Омега во Стрелец (рек. 18 ч 20.4 м)
* Расеано јато M18 во Стрелец (рек. 18 ч 19.9 м)
* Збиено јато M55 во Стрелец (рек. 19 ч 40 м)
* M24, Мал ѕвезден облак во Стрелец (рек. 18 ч 17 м)
* Расеано јато M21 во Стрелец (рек. 18 ч 5 м)
* M8, маглина Лагуна во Стрелец (рек. 18 ч 4 м)
* NGC 3372, маглина Кобилица во Кобилица (рек. 10 ч 45 м)
3 Поврзано
* Галактички диск
Пиедестал

Пиедестал (|piédestal, од |piedistallo од piede „нога“ и stallo „место“) или постамент — уметнички дизајнирана основа на која се поставени дела - скулптура (статуа, скулпторска група, биста), вазна, обелиск, стела и сл.
1 Историја
Старите Римјани користеле пиедестали како основа за столбови на плоштадите и форумите (на пример, Трајановиот столб, Столбот на Маркус Аврелиј) за да им дадат поголема величественост, а исто така и како основа на столбовите за триумфални порти.
Во царска Кина, пиедесталот за стелите, кои ги овековечувале царевите, традиционално бил камената желка „биси“.
Облиците на пиедесталите се разновидни: геометриски правилни, често со употреба на елементи од архитектонски поредок, украсени со скулпторски релјеф, орнаменти, натписи или во облик на природен, необработен камен, како и предмети.
2 Други значења
Во преносна смисла - високо значајно место, висока општествена положба, и во оваа смисла се користи во изразите „фрли од пиедестал“, „подигне на пиедестал“.
Се случило на денешен ден

„Се случило на денешен ден“ (српски: ''Догодило се на данашњи дан'') – југословенски филм од 1987 година, во режија на Мирослав Лекиќ. Главните улоги ги толкуваат: Жарко Лаушевиќ, Срѓан Тодоровиќ, Оља Беќковиќ и Марица Вулетиќ.
1 Синопсис
Дејствието на филмот се одвива во Белград во 1960-тите. Во една зграда со неколку влеза и со заеднички двор живеат млади луѓе кои се разликуваат по општествената положба и по начинот на размислување, но имаат слични ставови во однос на љубовта, пријателството и самопотврдувањето. Нивните природни импулси често се под влијание на општествените настани (работните акции, првомајските паради). Меѓутоа, нивното созревање се одвива по воспоставените правила. Она што се случува во дворот на зградата станува само проекција на искуството на една генерација.
Јордан Ѓорчев

Јордан Ѓорчев (роден на 20 септември 1963 година во Свети Николе, СР Македонија, СФРЈ) – основач на Меѓународен Славјански Универзитет – Свети Николе и Битола, претседател на Управен Одбор на МСУ.
1 Образование и кариера
Во основно и средно образование ги цртал своите први карикатури и кратки стрипови и ги пишувал своите први песни кои се објавуваат во месниот весник, како и самостојна изложба на карикатури.
Во Скопје, завршил на правен факлутет, и во студенските денови црта карикатури и илустрации за повеќе дневници во Македонија.
Во тоа време има освоено и повеќе републички награди за карикатура и литература. По завршувањето на факултетот се вработува во републичката геодетска управа на Општина Свети Николе.
Магистрирал на тема од областа социјална психологија во Русија на Тамбовскиот државен универзитет „Г. Р. Державин“ и општествени и политички односи во Бугарија, а докторирал исто така на Тамбовскиот државен универзитет „Г. Р. Державин“ на тема од областа на економските теории.
Докторира по втор пат на Слободниот Универзитет "Черноризец Храбар" во Варна, Бугарија.
Од 2000-2005 година работи како Градоначалник на општина Свети Николе.
Во 2004 ја основа приватната високообразовна установа – Меѓународен Славјански Универзитет „Г. Р. Державин” – Свети Николе. Денес работи како претседател на Управен Одбор на МСУ.
2 Интереси
Во слободно време се занимава со сликарство, карикатура и пишува поезија и проза.
Има издадено збирка карикатури во 2007 година насловена „Мојот пат”, а неговите карикатури „Бизнис Борис“ редовно излегуваа во македонските весници. Има напишано и збирки поезија кои се објавени на македонски и руски јазик – „Еден, една, едно“, „Чекори еден ден осамен“ и „Здивот на волшебното огледало“. Има напишано збирка раскази „По 3000-та” кои беа објавувани во повеќе македонски весници.
„Најстариот човек во светот“ е најновиот роман во авторство на проф. д-р Јордан Ѓорчев. Романот бил побликуван секоја недела во „Битолски весник“ во продолженија. Има вкупно 100 продолженија кои сега може да ги прочитате споени во една книга.
На 21 април 2021 година бил промовиран романот „Господинот М“ во издание на официјалната издавачка куќа на МСУ, Меѓународен центар за славјанска просвета.
Во 2016 година му била врачена наградата „Икар“ која ја доделува Здружението на Македонци за Северна Бачка со седиште во Сомбор, еминентната награда за книжевни остварувања од значење за македонската книжевност и култура му ја врачила на поетот, романописец и карикатурист проф. д-р Јордан Ѓорчев. Признанието на Ѓорчев му било доделено за неговиот придонес во јакнењето и продлабочувањње на културните врски со Србија.
Фронтекс

Европската агенција за гранична и крајбрежна стража, позната и како Фронтекс (од француски: ''Frontières extérieures'' за „надворешни граници“), е агенција на Европската Унија со седиште во Варшава, Полска, која во координација со граничните и крајбрежните стражи на земјите-членки учествува во граничната контрола на европската Шенген-зона.
Фронтекс била основана во 2004 како Европска агенција за управување со оперативната соработка на надворешните граници и била првенствено одговорна за координирање на напорите за гранична контрола. Како одговор на Европската мигрантска криза од 2015–2016, Европската комисија на 15 декември 2015 предложила да се продолжи мандатот на Фронтекс и да се трансформира во полноправна Европска агенција за гранична и крајбрежна стража. На 18 декември 2015, Европскиот совет целосно го поддржал предлогот, и по гласањето во Европскиот парламент, Европската гранична и крајбрежна стража официјално започнала со работа на 6 октомври 2016 на надворешната граница на Бугарија со Турција.
Буџетот на Фронтекс се зголемил од €143 милиони за 2015 на €543 милиони за 2021 и се планира персоналот на агенцијата да достигне до 10,000 во 2027.
Женска ракометна репрезентација на Белорусија

Женската ракометна репрезентација на Белорусија ― репрезентација на Белорусија. Со неа управува Ракометната асоцијација на Белорусија и учествува на меѓународни екипни ракометни натпревари.
Во светлината на започнувањето на руската инвазија на Украина во 2022 година, Европската ракометна федерација во февруари 2022 година привремено ја суспендирала Белорусија и во натпреварувањата за репрезентации и на клупско ниво. Меѓународната ракометна федерација им забранила на спортистите и службените лица од Белорусија. Судии, службени лица и членови на комисијата од Белорусија нема да бидат повикани за идни активности.
1 Резултати
1.1 Светско првенство
* 1997 - 16-ти
* 1999 - 14-ти
1.2 Европско првенство
* 2000 - 11-ти
* 2002 – 16-ти
* 2004 – 16-ти
* 2008 – 12-ти
Октоберфест (филм)

„Октоберфест“ – југословенски филм од 1987 година, во режија на Драган Кресоја. Главните улоги ги толкуваат: Светислав Гонциќ, Зоран Цвијановиќ и Жарко Лаушевиќ.
1 Синопсис
Едно момче, кое живее во социјална изолација, заедно со неговите невработени другари ги посетува местата каде што се собира градската младина. Притиснат од еден подметнат грев во минатото, кога му бил одземен пасошот, тој сонува да замине на минхенскиот фестивал Октоберфест. Во потрагата по нов живот, неговите другари се разидуваат, а тој минува низ мачна етапа во животот и најпосле завршува в затвор. Надежта му се враќа кога повторно ќе му биде вратен пасошот.
Грб на Братислава

Грб на Братислава ― грбот на Братислава (|Preßburg, |Pozsony), Словачка, кој е користен од 1436 година кога Сигизмунд Луксембуршки му доделил на градот право да користи сопствен грб. Грбот прикажува, на црвена доцноготска позадина, сребрено утврдување со три кули со порта во средината. На врвот на секоја кула има две златни сфери и во портата златна полукрената врата на подигнување.
Вообичаена заблуда е дека грбот го претставува Братиславскиот замок или која било од четирите средновековни порти на градот (Михаелова порта, Лаврентиева порта, Рибја портат или Порта на риболовците или портата Видрица). Во стварноста, тоа едноставно покажува општ приказ на еден средновековен град.
1 Поврзано
* Грб на Словачка
Тигар (филм од 1978)

„Тигар“ – југословенски филм од 1978 година, во режија на Милан Јелиќ. Главните улоги ги толкуваат: Љубиша Самарџиќ, Славко Штимац, Вера Чукиќ, Велимир Бата Живојиновиќ и Павле Вуисиќ.
1 Синопсис
Едно момче, наречено Тигар, аматерски се бави со бокс и поради тоа ги запоставува училиштето и личниот живот, не мислејќи за тоа што ќе работи кога ќе престане да боксува. Сепак, Тигар е многу чесен и секогаш сака да го заработи лебот со работа. Најпрвин, тој работи како ноќен чувар, а потоа како возач на камион-ладилник. Еднаш, случајно среќава едно момче, ситен крадец, и меѓу нив се раѓа необично пријателство. Тигар настојува да го превоспита младиот престапник, но крадецот е подобар педагог од Тигар и полека го влече на својата страна.
Грб на Општина Куманово

Грбот на Општина Куманово ― грб, кој е всушност амблем, на Општина Куманово. Милош Костадинов во 1970 година напишал статија за општинската хералдика и дошол до заклучок дека само седум општини во Социјалистичка Република Македонија користеле грб, од кои едната била Општина Куманово. Грбот бил сменет од осамостојувањето на Македонија од поранешна Југославија.
Во 2012 година Јован Јоновски од Македонскоto хералдичко здружение го опишал сегашниот грб и како „нехералдички“ и „квазихералдички“. Кумановскиот грб е поставен на таканаречениот шпански штит. На штитот е прикажана градба (Занаетчискиот дом), статуа на жена од Спомен костурницата Македонка, жолто сонце, 1519 година (кога името Куманово било најдено во османлиски документ), името на градот со кирилско писмо. а на дното еден жолт лист од тутун, сето тоа на црвена позадина.
Шатл дипломатија

Во дипломатијата и меѓународните односи, шатл-дипломатија е кога една надворешна страна ја презема улогата на посредник во спор или конфликт без да има директна средба меѓу челниците во спорот. Вообичаено, посредникот постојано патува од седиштето на една завојувана страна до седиштето на другата, пренесувајќи им ги пораките.
Терминот првпат се употребил за опишување на напорите на државниот секретар на Соединетите Американски Држави, Хенри Кисинџер, од 5 ноември 1973 година, кои помогнале во прекинот на непријателствата по Јомкипурската војна.
Шатл дипломатија честопати се користи од посредниците кога еден или обата учесници во спорот не се признаваат меѓусебно, но сепак посакуваат преговори.
1 Примери
Почетна форма на шатл дипломатија имало на Париската мировна конференција во 1919 година кога Италија накратко се повлекла од Конференцијата во знак на протест затоа што другите меѓународни делегации одбиле да ги одобрат нејзините иредентистички територијални претензии ветени со Лондонскиот договор од 1915 година. Откако Италија се вратила на Конференцијата, полковникот Едвард Хаус од американската делегација се обидел да го реши нејзиниот спор со Југославија така што ги ставил делегатите од двете земји во посебни простории и се обидел да постигне компромис меѓу нив. Сепак Хаус не успеал да извлече спогодба од двете страни, и како резултат на тоа паднала владата на италијанскиот премиер Виторио Орландо во Рим.
Кисинџер за време на администрацијата на Никсон и на Форд (1969–1977) постојано применувал шатл дипломатијата на Блискиот Исток; како резултат на тоа била потпишана Синајската привремена спогодба (1975) и договори меѓу Израел и Сирија за Голанската висорамнина (1974).
Турција применува шатл дипломатија, најчесто во споровите кои ги има Израел со арапскиот свет: Турција била најблискиот Израелски сојузник во муслиманскиот свет, а некои арапски земји (како Сирија, која има заедничка граница и со Турција и со Израел) биле сугестибилни на Турција, поради мнозинското муслиманско население. Турција посредувала и меѓу Русија и Грузија за време на нивната војна од 2008 година.
Државниот секретар на САД, Александар Хејг се обидел да ја искористи шатл дипломатијата за да посредува меѓу Обединетото Кралство и Аргентина за време на Фолкландската војна во 1982 година.
Шатл дипломатијата на францускиот претседател Емануел Макрон била неуспешна во спречувањето на руската инвазија на Украина во 2022 година.
Масакр

Масакр (франц. ''massacre''), колење, колеж или крвопролевање — убивање на многу луѓе или животни, особено на оние што не учествуваат во борба или немаат начин да се одбранат себеси. Воопшто, масакрот се смета за морално неприфатлив, особено кога е извршен од група политички глумци против беспомошни жртви. Зборот е позајмица од францускиот термин за „месарница“ или „касапење“. „Масакрот“ не секогаш се смета за „злосторство против човештвото“. Други блиски термини кои честопати се совпаѓаат се: воено злосторство, погром и масовно убиство.
1 Поврзано
* Демоцид
* Катастрофа
* Етничко чистење
* Геноцид
* Масовно убиство
* Погром
* Трагедија
* Воено злосторство
Грб на Општина Берово

Грб на Општина Берово — официјален грб Општина Берово
1 Опис
Грбот на Општината .Берово е во кружна форма.
Во подножјето има книга, графички изведена - линиски.
Во кругот се: Беровското езеро, десно е манастирот „Св Архангел Михаил“.
Грбот е изведен . описно, експлицитно, со реалистички елементи во духот на стилските одлики на претстави кои биле изработувани и визуелно третирани во поранешниот опшествено-политички систем каде повеќе елементи биле претставувани во стилски карактерисртики на одреден описен реализам..
Општината има грб кој е во кружна форма. Во кругот симетрично е растворена книга, како симбол на образованието, што е основа на прогресот на Општината.
Од центарот на кругот се поставени два полупречника што ги претставуваат планините во Општината како главна географска одлика на Општината.
Во средината на воздушниот простор кој го претставува исечокот на кругот што го формираат планините, се наоѓа бор-симбол на шумското богатство на Општината.
Реката и акумулационото езеро се наоѓаат во средината на грбот. Оградата на езерото е во вид на лента украсена со орнаменти што го претставуваат малешевскиот
фолклор. На десната страна од кругот е сместен приказ на манастирскиот комплекс “Свети Архангел Михаил” духовно-образовен симбол на Малешевијата.
Индустријата е претставена со запалник на кој е испишано името на општинскиот центар-Берово и се наоѓа под половината од кружната форма.
Од левата и десната страна на кругот се претставени гранки од листови и жито како симбол на овоштарството и земјоделието во Општината.
2 Поврзано
* Знаме на Општина Берово
* Грбови на општините во Македонија
* Општина Берово
Грб на Општина Велес

Грб на Општина Велес — официјален грб на Општина Велес
1 Опис
Грбот на општина Велес е долговечен и донесен пред 42 години. Тој е во форма на штит, на горниот дел е напишано името на градот а во средината е Градскиот саат, под него е машински запченик, кој ја симболизиран индустријата, која сè до пред десетина години беше движечка гранка за развој на општината. Лево и десно од Саат кулата се амфитеатрално поставени двете страни на градот со повеќе куќи, а под нив се бранови, кој ја симболизираат реката Вардар.
Грбот на Велес, тогаш донесен како амблем, е решение на Тодор Груев. За сите овие години тој нема промени, освен во 1997-та кога се избриша придавката Титов од името на градот, па се избриша и од грбот. Со понуденото решение, тој го отсликува Велес, немаше идеолошки знаци и затоа успеа да остане ист толку време, како што е донесен.
Според документите од Државниот архив, при истражувањето на ТРМР, грбот на Велес е донесен наменски на седница на Собранието на општината на 4-ти ноември 1969-та неколку дена пред празнувањето на ослободувањето на градот, во време кога претседател на градот бил Александар Варналиев.
Во документите не пишува дали грбот е донесен по повик на конкурс или е нарачан од авторот, Тодор Груев кој бил дипломиран етнолог, директор на велешкиот музеј од неговото формирање 1951 до 1972.
Носечки симбол во грбот на Велес е Саат-кулата која потекнува од 14 век и е една од најстарите градби. Лево и десно од неа е прикажана старата градска архитектура во форма на визури што се амфитеатрално распослани од двете страни на Вардар. Во подножјето на Саат-кулата е претставена реката, а веднаш под неа запченик кој го симболизира индустрискиот развој на градот. На горниот дел од грбот е испишано името на градот – Велес..
2 Поврзано
* Знаме на Општина Велес
* Грбови на општините во Македонија
* Општина Велес
Грб на Општина Карпош

Грб на Општина Карпош — официјален грб на Општина Карпош
1 Опис
Општината Карпош е скопска градска општина и според Македонскиот територијално херладички систем има круна на скопска општина и венец од липа. Грбот е хералдички. Извршена е корекција со тоа што сребрените коцки на златниот појас се заменети со сини...
2 Поврзано
* Знаме на Општина Карпош
* Грбови на општините во Македонија
* Општина Карпош
Грб на Општина Крушево

Грб на Општина Крушево — официјален грб на Општина Крушево
1 Опис
Грбот е во вид на штит.
Визуелно е изведен во три бои: црвена, жолта и црна.
Во долниот дел е црешовото топче со датумот од Илинденското востание.
Во горниот дел се илинденските востаници во борба.
Комозицијата е главно поставена во две нивоа - долната половина - планини, горната - небо.
Одоколу е венец со вегетраијански мотиви.
Грбот е со одредени реалистички стилизации и симболика.
..
2 Поврзано
* Знаме на Општина Крушево
* Грбови на општините во Македонија
* Општина Крушево
Грб на Општина Дојран

Грб на Општина Дојран — официјален грб на Општина Дојран
1 Опис
Претставува основна хералдичка форма на која се наоѓа само штитот со хералдичката композиција. Основната хералдичка композиција се состои од следниве елементи: На бело поле се наоѓаат четири елементи: црковна архитектура, другиот елемент оддесно во горната половина е цртеж на жена облечена во традиционална народна носија, во долната лева половина е претставена риба како дел од дојранското езеро а во десниот долен дел е претставена карактеристична наколна кужарка - специфична архитектура во дојранското езеро. грбот е обрабен со жолта боја, а генерално површините покрај со белата боја се изведени и на светло виолетова површина.
Грбот е во реалистички стил со одредена минималистичка стилизација..
2 Поврзано
* Знаме на Општина Дојран
* Грбови на општините во Македонија
* Општина Дојран
Декалог 1

„Декалог 1“ (полски: ''Dekalog, jeden'') — полски телевизиски филм од 1988 година, во режија на Кшиштоф Кишловски (Krzysztof Kieślowski), кој е и автор на сценариото, заедно со Кшиштоф Пјесјевич (Krzysztof Piesiewicz). Филмот е првиот дел од низата составена од десет едночасовни филмови на Кишловски, инспирирани од десетте божји заповеди. Главните улоги ги играат: Хенрик Барановски (Henryk Baranowski), Војчех Клата (Wojciech Klata), Маја Коморовска (Maja Komorowska), Артур Барциш (Artur Barciś) и Марија Гладковска (Maria Gładkowska).
1 Содржина
Кшиштоф го запознава својот мал син Павел во работата на личните сметачи. Зима е и Павел едвај чека да го проба својот нов пар лизгалки, па бара од татко му дозвола да се лизга на блиското езеро, кое е замрзнато. Двајцата проверуваат на сметачот дали мразот може да ја издржи тежината на Павел и таткото му дава дозвола на синот. Меѓутоа, Павел не се враќа дома, зашто во меѓувреме времето неочекувано се затоплило, па сметачот пресметал погрешни и Павел се удавил. Очаен, Кшиштоф истрчува во црквата и паѓа пред олтарот...
Бургундски царски округ

Бургундскиот царски округ (|Burgundischer Kreis , |Bourgondische Kreits, |Cercle de Bourgogne ) бил Царски округ од Светото Римско Царство создаден во 1512 година и значително зголемен во 1548 година. Освен Слободниот округ Бургундија (денешниот административен регион Франш Комте), Бургундскиот округ приближно ги опфаќал Ниските Земји, т.е. областите сега познати како Холандија, Белгија и Луксембург и соседните делови во францускиот административен регион на Север-Па де Кале. Во поголемиот дел од својата историја, оваа територија се поистоветувала со сопственоста на шпанските Хабсбурговци во Царството (Франш-Комте и Хабсбуршки Ниски Земји).
Територијата на округот била значително намалена во 17 век по отцепувањето на Седумте обединети провинции во 1581 година (признати во 1648 година според Вестфалскиот мировен договор) и анексијата на Слободната Грофовија Бургундија од Франција во 1678 година. Во 18 век округот бил познат како Австриски Ниски Земји. Окупацијата и анексијата на царската територија западно од реката Рајна од револуционерната Франција во 1790-тите практично ставила крај на постоењето на округот.
1 Поврзано
* Австриски Ниски Земји
* Бургундски Ниски Земји
* Историја на Бургундија
* Кралство Бургундија
* Шпански пат
* Сина банана
Ментеш Камхи

Ментеш Моше Камхи — македонски револуционер од еврејско потекло, член на Внатрешната македонско-едринска револуционерна организација.
1 Животопис
Ментеш Камхи е роден во 1877 година во Битола, тогаш во Османлиското Царство.
Татко му, Моше Соломон Камхи, бил банкар, претприемач и снабдувач на турската војска. Мајка му, Роза Батино, потекнувала од прочуено граѓанско семејство од Јанина. На двегодишна возраст останал без татко, а десет години потоа починала и мајка му.
По Солунскиот конгрес, брат му Рафаел Камхи добил значајна и одговорна задача: организатор на финансиските акции за помош на Организацијата, нејзин специјален курир и врска меѓу солунскиот Централен комитет, битолскиот Окружен комитет и Задграничното претставништво на Организацијата во Софија.
Во оваа активност учествувал и Ментеш. Активноста била откриена од турските власти, па ноќта на 17 мај 1903 година, турска патрола влегла во домовите на семејствата во битолското маало Али Чауш и со себе ги одвела браќата Рафаел и Ментеш Камхи. По пет-шест дневно задржување во битолската зандана, без да бидат изведени пред суд, само врз основа на полициски извештај од 21 мај 1903 година и службено писмо 133, тие биле депортирани во Дебар.
Заради поткупливоста и тромавоста на турската администрација, браќата се движеле слободно во Дебар, се поврзале со тамошната организација и учествувале во Илинденското востание.
Починал во 1943 година. Семејството му останало во Битола.
Женска ракометна репрезентација на Белгија

Женска ракометна репрезентација на Белгија ― ракометна репрезентација на Белгија. Со неа управува Кралската белгиска ракометна федерација и учествува на меѓународни ракометни натпревари. Согласно 2022 година, никогаш не учествувала на големи меѓународни турнири.
Грб на Сиваковци

Грбот на селото Сиваковци е официјален симбол на селото. Селскиот грб покажува бик на врвот, уво 'рж лево и листови од багрем десно, кои се завиткани во државното знаме. На дното на грбот има петкрака ѕвезда, а во центарот потковица со крпа и река.
Грбот го нацртал Иван Марценјук, родум од селото Соболивка. Идејата и скицата му припаѓаат на К. Трофимчук, вработена во селскиот совет, и претседателот З. Рјабишчук.
Бикот е симбол на поранешниот Липовечки реон, во која во тоа време се наоѓало селото Сивакивци. Потковицата е симбол на среќа, богатство и успех. Листовите на багремот симболизираат повторно раѓање, бесмртност, љубов. 'Рж уво — слика на жена исцрпена и уморна од животните грижи, реката го симболизира изворот на животот и реката Десна, на чиј брег се наоѓа селото. Петкратната ѕвезда го претставува Михајло Трофимчук, родум од селото.
Ирско републиканство

Ирско републиканство (ирски. poblachtánachas Éireannach, англ. Irish republicanism) — идеологија и политичко движење кое се противи на британското присуство во Ирска и се залага целиот остров Ирска да стане обединета, независна и егалитарна република.
Движењето, кое има демократски и националистички карактер, почнало да зајакнува во 18 век, а својот врв го достигнало во 20 век. Цел на борбата е да се стави крај на британското владеење во Ирска со цел земјата да стане обединета република. Британското владеење, всушност трае речиси 700 години, а Ирците се обидувале да се ослободат преку разни бунтови и востанија.
1 Поврзано
* Велигденски бунт
* Ирска војна за независност
* Ирска граѓанска војна
* Поделба на Ирска
* Унионизам во Ирска
Наводи
Австриски Ниски Земји

Австриски Ниски Земји (холандски : Zuidelijke Nederlanden; француски: Pays-Bas méridionaux или Pays-Bas du Sud; германски : Österreichische Niederlande, Südlichen Niederlande ) ― територија на Бургундскиот царски округ од Светото Римско Царство во перодот од 1714 до 1797 година. Постоеле откако Австрија според Договорот од Раштат во 1714 година ги стекнала поранешните Шпански Ниски Земји и опстоиле до нивната Француска анексија по Битката кај Спримонт во 1794 година и Базелскиот договор од 1795 година. Меѓутоа, Австрија не се откажала од своите претензии над покраината до 1797 година во Договорот од Кампо Формио.
1 Историја
Според Договорот од Раштат (1714), по Војната за шпанското наследство, преостанатите делови од Шпански Ниски Земји ѝ биле отстапени на Австрија.
Во 1780-тите, имало противење на либералните реформи на царот Јосиф II, кои биле сфатени како напад врз Католичката црква и традиционалните институции во Австриска Холандија. По немирите, познати како Мала револуција, во 1787 година, многу противници се засолниле во соседната Холандска Република каде формирале бунтовничка војска. Набргу по избувнувањето на револуцијата во Франција и Лиеж, ''емигрантската'' армија преминала во Австриска Холандија и на 27 октомври 1789 година ги поразила Австријците во Битката кај Турнхаут. Бунтовниците, поддржани од востанијата низ целата територија, набрзо презеле контрола врз голем дел од територијата и прогласиле независност. И покрај премолчената поддршка од Прусија, независните Обединети Белгиски Држави, основани во јануари 1790 година, не признаваени од другите држави и набрзо биле поделени по идеолошка линија.
Кон средината од 1790 година, Хабсбуршка Австрија ја завршила својата војна со Отоманската Империја и се подготвила да ги потисне бунтовниците. Новиот цар Леополд II предложил амнестија за бунтовниците. По поразот во Битката кај Фалмањ (22 септември 1790 година), територијата набрзо била завземена и во декември револуцијата била поразена. Меѓутоа, австриското владеење било краткотрајно, и територијата била освоена од Французите во 1794 година (за време на Војната на Првата коалиција ) по Битката кај Флеурус.
2 Наводи
Нешто помеѓу

„Нешто помеѓу“ (српски: ''Нешто између'') – југословенски филм од 1982 година, во режија на Срѓан Карановиќ. Главните улоги ги толкуваат: Драган Николиќ, Предраг Мики Манојловиќ и Карис Корфман.
1 Синопсис
Една Американка доаѓа во Белград за да го посети својот стар пријател. Меѓутоа, во Белград, на егзотичната граница меѓу истокот и западот, таа станува дел од љубовен триаголник.
Песјо Брдце

„Песјо Брдце“ — песна на македонскиот поет Блаже Конески. Песната била објавена во збирката „Стари и нови песни“ од 1979 година, во изборот од поезијата на Конески со наслов „Птици врз кои ноќта и денот се делат: стоте песни“ (издание на Темплум од 2014 година), како и во изборот од творештвото на Конески, „Збор и опит 1“ (издание на Арс Ламина-публикации, 2021).
1 За песната
Во есејот „Совпаѓања“, Конески наведува примери на некои искажувања во неговите песни за кои постои пандан во светската поезија. Еден од тие примери се однесува на стихот во „Песјо Брдце“ во кој се пее: „божем сум орал гнасна вода“. Долго време по објавувањето на оваа песна, Конески го прочитал есејот на Иво Андриќ во кој, пишувајќи за заморот што го чувствувал Симон Боливар при крајот на животот, тој го употребува изразор „да се ора морето“. Конески бил фрапиран од употребата на два израза кои имаат исто значење — залудна работа. Потоа, Конески дознал дека изразот „орање на морето“ се употребува во шпанскиот и во францускиот јазик. Во овој случај, совпаѓањето меѓу двата израза Конески го објаснува со истата сосотјба во која се нашле Боливар и Крале Марко.
Одземање на силата

„Одземање на силата“ — песна на македонскиот поет Блаже Конески, дел од збирката „Стерна“. Таа била објавена неколкупати, и тоа: во второто издание на збирката „Везилка“ од 1961 година (издание на Култура), во збирката „Стерна“ (издание на Мисла) од 1966 година, во збирката „Стари и нови песни“ од 1979 година, во јубилејното издание на збирката „Везилка“ (Арс Ламина-публикации, 2021), како и во збирката „Збор и опит 1“ (Арс Ламина-публикации, 2021).
1 Осврт кон песната
Во [[Есеј|есејот „Совпаѓања“, Блаже Конески наведува примери на искази во неговите песни за кои постои пандан во светската книжевност. Таков е случајот со песната „Одземање на силата“ во која Крале Марко му упатува прекор на Бога во стиховите: „сеќавам сепак во мене нешто што те надминува / што си го имал, можеби, но си го отуѓил / кога нè создаде да откинеш од маката“. Притоа, Конески објаснува дека дека таквата космогониска идеја му се јавила спонтано при што бил убеден дека се работи за нова идеја со следново значење: светот и луѓето се создадени за да може Творецот да ја пренесе на нив својата мака. Меѓутоа, многу подоцна, читајќи ја книгата на Елејн Пејгелс за гностичките евангелија, дознал дека слична идеја се среќава кај гностичкиот египетски поет од вториот век, Валентин, кој вели дека „светот настанал кога Мудроста, мајката на сите суштества, го создала од својата мака.“ Според Конески, употребата на слични искази кај двата поета може да се објасни со незадоволството од делото на Творецот, кое довело до истиот заклучок во два момента кои не се поврзани просторно и временски.
Асигнат

Асигнат (француски: assignat, латински: assigno) ― паричен инструмент, налог за плаќање користен за време на Француската револуција и Француските револуционерни војни.
1 Франција
Асигнатите биле книжни пари (фиат валута) издавани од Основачкото собрание во Франција од 1789 до 1796 година, за време на Француската револуција, за да се спречи банкрот. Покритие за вредноста биле имотите во сопственост на државата; имотите конфискувани од круната на 7 октомври и имотите на Католичката црква конфискувани, на предлог на Мирабо, од Собранието на 2 ноември 1789 година. Во септември благајната била празна. Банкротот на државата бил неминовен. На 21 декември 1789 година бил изгласан првиот декрет, со кој се донесува решение за издавање (во април 1790 година) на 400 милиони асигнати, секоја како потврда за задолженост од 1.000 ливри, со каматна стапка од 5%, обезбедени и исплатувани врз основа на аукцијата на „државен имот“.
Асигнатите најпрво требало да им бидат исплатени на доверителите на државата. Со нив доверителите можеле да купат државно земјиште, и затоа асистантите имале предност пред другите парични форми. Ако доверителот не купел земјиште, се претпоставувало дека тој може да ги продаде по номинална вредност на оние што сакале да купат земјиште.
На 27 август 1790 година, Собранието се одлучило за нова емисија од 1,9 милијарди асигнати кои требало да станат законско средство за плаќање до крајот на годината т.е. банкноти кои секој може да ги купи и кои ќе се користат за обични деловни трансакции.
Поради големите емисии, вредноста на асигнатите постојано се намалувала, така што во 1791 година нивната вредност била 90% од номиналната вредност. Кон крајот на 1794 година пазарната вредност била 17%, а во 1797 година, сите асигнати биле прогласени за безвредни.
2 Италија
Помеѓу 1798 и 1799 година, револуционерните француски сили ја основале Римската република, која исто така издавала ''асигнати'' (италијански: ''assegnati''). Тие биле издадени со законот од 23 фриктидор VI (14 септември 1798). Се користела валута ''паоло'' или ''џулио'', постара валута од Папските држави. Римската Република издавала и монети деноминирани во ''бајоко'' и ''скудо''.
Каврачки манастир

Каврачки манастир — манастир во североисточниот дел на Македонија, во близина на селото Каврак.
1 Местоположба
Се наоѓа во близина на регионалниот пат 29271, од каде се двои асфалтен пат до манастирот.
2 Градби
Во склоп на манастирот влегуваат една црква, параклис, конак, чешма и помошни објекти.
2.1 Црква „Св. Петка“
Црквата е единствениот храм во манастирот.
2.2 Параклис „Св. Илија“
Во непосредна близина на црквата се наоѓа и параклисот „Св. Илија“.
2.3 Конаци
Во 2016 година, манастирот добил конак изграден со донација од холандската амбасада, швајцарската агенција за развој и Општина Кратово.
Параклис „Св. Илија“ - Каврак

Свети Илијас — параклис во близина на кратовското село Каврак. Сместен е непосредно покрај манастирската црква „Св. Петка“.
1 Галерија
2 Поврзано
* Каврак
* Кумановско-осоговска епархија
* Кумановско-кратовско архијерејско намесништво
* Каврачки манастир
Црква „Св. Петка“ - Каврак

Света Петка — манастирска црква на Каврачкиот манастир во селото Каврак, во Општина Кратово.
1 Местоположба
Се наоѓа во близина на регионалниот пат 29271, од каде се двои асфалтен пат до црквата.
2 Галерија
3 Поврзано
* Кумановско-кратовско архијерејско намесништво
* Кратовска парохија
* Каврак
Олександр Роговиј

Олександр Роговиј (|Олександр Роговий, роден во село Лукив, Туријски реон, Волинска Област, 1 ноември 1958 година) — украински историчар, локален историчар, архивар, наставник. Член на Националниот сојуз на локални историчари на Украина, колегиум на Украинското хералдичко друштво, почесен локален историчар на Украина (2013).
Автор-развивач на грбови на административните центри на територијалните заедници на Липовечки реон. Организатор на првиот регионален празник на родниот регион (с . Стара Прилука, 1993 г.), меѓународната акција за сеќавање и помирување, 1996 г. во близина на Словачкиот споменик, регионален натпревар „Врати го името на реката“. Авторот на статии за Географската енциклопедија на Украина и енциклопедијата на модерна Украина, повеќе од 30 книги и брошури, повеќе од 500 публикации во списанија и весници за локална историја.
1 Библиографија
* Роговий, Олександр Іванович. Соб у вогні [Текст] : краєзнавчі нариси / Олександр Роговий. — Вінниця : Біком, 1994. — 71 с. : фотогр.
* Роговий, Олександр Іванович. Шлях до світла. Історія освіти та профспілкового руху Липовеччини [Текст] / О. І. Роговий, В. І. Чернюк, С. І. Дибський. — Липовець : Поліграфіст, 2002. — 104 с. : іл., табл.
* Роговий, Олександр Іванович. Зозів. Енциклопедія села [Текст] / О. І. Роговий. — Липовець : Поліграфіст, 2002. — 112 с. : іл. + додатки.
* Кучер, В. О., Роговий, О. І. Зельман Абрахам Ваксман. — Вінниця: ТОВ «ІТІ», 2003. — 96 с. : фото. — ISBN 966-8432-02-9.
* Вінниччина козацька [Карты] : істор. карта / уклад. : О. І. Роговий; гол. ред. : В. Є. Любченко. — 1 : 300 000. — Вінниця : Державна картографічна фабрика, 2008. — : карта, багатокол.
* Роговий, Олександр Іванович. Про що шумлять верби. Історичні нариси про Корчинці-Ротмистрівку-Вербівку (XVIII-XXI століття) Липовецький район [Текст] / Олександр Роговий. — Вінниця : ДП «Державна картографічна фабрика», 2010. — 344 с. : іл. — ISBN 978-966-2024-76-0.
* Роговий, Олександр Іванович. Соб : краєзнавчі нариси / Олександр Роговий. — Вінниця : Вид. Балюк І. Б., 2012. — 76 с. : іл.
* Роговий, Олександр Іванович. Профспілка та освіта Липовеччини на зламі епох. Історія освіти та профспілкового руху Липовеччини [Текст] / О. І. Роговий, В. В. Кучер, С. Н. Дибський. — Липовець; Вінниця : Вид. Легкун В. М., 2012. — 288 с. : фотогр.
* Роговий, Олександр Іванович. Подільськими шляхами Богдана Хмельницького [Текст] : програма козацького виховання / О. І. Роговий, М. М. Іванюк, В. Х. Шпак-Мельник. — Вінниця : Вид. Балюк І. Б., 2012. — 120 с. : іл., кол. іл. — ISBN 978-966-2696-45-5.
2 Извори и литература
** Гальчак, С. Роговий Олександр Іванович / С. Гальчак // Розвиток краєзнавства у Східному Поділлі XIX — поч. XXI ст. / С. Гальчак. — Вінниця, 2011. — С. 668–670.
* Роговий Олександр Іванович (довідка) // Вінниця журналістська : довідник / ВОО НСЖУ; автор-упоряд. Володимир Лисенко. — Вінниця, 2010. — С. 194.
* Кавун, М. Липовецький патріотизм Рогового / М. Кавун // Вінниччина. — 2008. — 31 жовтня. — С. 10. — (Спец. вип. газ. «П'ятниця»).
Подобар живот (филм)

„Подобар живот“ (српски: ''Бољи живот'') – југословенски филм од 1989 година, во режија на Михаило Вукобратовиќ по сценариото на Синиша и Љиљана Павиќ. Филмот претставува продолжение, но и заокружување на приказната за судбината на едно семејство од популарната истоимена телевизиска серија. Главните улоги ги толкуваат: Марко Николиќ, Светлана Бојковиќ, Борис Комнениќ, Лидија Вукчевиќ и Драган Бјелогрлиќ.
1 Синопсис
Во филмот се прикажуваат настаните во семејството Попадиќ кое го сочинуваат таткото, мајката и три возрасни деца. Нивниот живот е исполнет со бројни недоразбирања и комични пресврти: Гига заминува во Грција на прослава на 8 март; Емилија е разочарана поради тоа што нема да ја прослави годишнината од бракот со патување во Италија; на граничниот премин, Гига мора да плати голема казна зашто врз себе ја прима вината на колешките кои шверцуваат злато и крзно; Виолета и Иво се соочуваат со првите брачни кавги; а Боба наеднаш се враќа од отслужувањето на воениот рок.
Алтдорф, Ури

Алтдорф (понекогаш се пишува како ''Алтдорф УР'' за да се разликува од другите „Алтдорфови“ ; на германски значи „старо село“) е историски град и општина во Швајцарија. Тој е главен град на швајцарскиот кантон Ури.
Општината зафаќа површина од10.21 км2 и се наоѓа на околу 2 километри јужно од устието на Ројс, кое се влева во езерото Луцерн, овде наречено ''Урнерзе''. Градот Алтдорф се наоѓа на надморска височина од 458 метри надморска височина на десната страна, источниот брег на Реус, рамно, алувијално земјиште до 2 километри пречник помеѓу инаку стрмните и високите алпски планини од околу 3000 метри надморска височина, но општината го покрива и алпското пасиште на Егберген околу 1000 метри над Алтдорф.
Тоа е, исто така, раскрсницата кон двата премини Сен Готард на југ, главната оска север-југ низ Алпите и превојот Клаузен на исток. Алтдорф се наоѓа на линијата Готард и е последната железничка станица пред влезот во новиот базен тунел Готард, најдолгиот железнички тунел во светот.
Официјалниот јазик на Алтдорф е германски, но главниот говорен јазик е локалната варијанта на алеманскиот швајцарски германски дијалект.
1 Географија
Алтдорф се состои од градот што се наоѓа на рамната алувијална рамнина покрај Ројс, помеѓу десниот брег на Ројс и стрмните ридови на Росток на исток. На половина пат горните села Егберже на висока тераса над градот исто така припаѓаат на општината. Алтдорф се граничи со општините Атинхаузен и Сидорф преку Ројс на запад, Флелен, пристаништето село во Урнерзе на север, Бурглен во Шехентал на исток и југ и Шатдорф на југ.
5G

5G (5Г) — технолошки стандард од петтото поколение на широкопојасни мобилни мрежи, што компаниите за мобилни телефони почнале да го применуваат ширум светот во 2019 година, и е планиран заменик на 4G-мрежите што обезбедуваат поврзување со повеќето мобилни телефони. 5G-мрежите се предвидени да имаат повеќе од 1,7 милијарди претплатници и да сочинуваат 25 % од светскиот пазар на мобилна технологија до 2025 г., според Здружението GSM и Statista.
Како и нејзините претходници, мрежите 5G се мобилни мрежи, во кои сервисната област е поделена на мали географски области наречени ''ќелии''. Сите 5G-безжични уреди во ќелијата се поврзани на интернет и телефонска мрежа со радиобранови преку месна антена во ќелијатa. Покрај тоа што 5G-мрежата е побрза од постоечките мрежи, 5G има поголем пропусен опсег и на тој начин може да поврзе повеќе различни уреди, подобрувајќи го квалитетот на интернет-услугите во преполни области. Поради зголемениот пропусен опсег, се очекува мрежите сè повеќе да се користат како општи даватели на интернет услуги (ISP) за лаптопи и десктоп-компјутери, натпреварувајќи се со постоечките интернет-провајдери, како што е кабелскиот интернет, а исто така ќе овозможат нови апликации во интернет-на- работи (IoT) и области од машина до машина. Само мобилните телефони со 4G-компонентата не можат да ги користат мрежите 5G.
Ежен Жозеф Делпорт

+ Откриени астероиди: 66&thinsp;''погл. Список на откриени астероиди''
Ежен Жозеф Делпорт (|Eugène Joseph Delporte, – ) — белгиски астроном од Женап, Валонија.
Открил вкупно 66 астероиди. Меѓу нив позначајни се 1221 Амор (по кој се наречени аморските астероиди) и аполонскиот астероид 2101 Адонис. Бил откривач или сооткривач на комети, вклучувајќи ја периодичната комета 57P/ди Тоа-Неујмин-Делпорт. Работел во Кралската опсерваторија на Белгија во градот Укел (по кој е наречен астероидот 1276 Уклија), каде се вработил во 1903 г. откако докторирал на Бриселскиот слободен универзитет истата година.
Во 1930 г. ги исцртал современите граници меѓу сите соѕвездија на небото според ректасцензијата и деклинацијата за епохата B1875.0.
Во негова чест се наречени флорскиот астероид 1274 Делпортија (чиј откривач е тој самиот) и ударниот месечев кратер Делпорт.
1 Список на откриени астероиди
1052 Белгика, 15 ноември 1925
1068 Нефертити, 13 септември 1926
1122 Нејт, 17 септември 1928
1124 Стробантија, 6 октомври 1928
1128 Астрид, 10 март 1929
1145 Робелмонт, 3 февруари 1929
1168 Брандија, 25 август 1930
1170 Шива, 29 септември 1930
1176 Лусидор, 15 ноември 1930
1199 Гелдонија, 14 септември 1931
1217 Максимилијана, 13 март 1932
1221 Амор, 12 март 1932
1222 Тина, 11 јуни 1932
1239 Кетлета, 4 февруари 1932
1261 Легија, 23 март 1933
1274 Делпортија, 28 ноември 1932
1276 Уклија, 24 јануари 1933
1280 Бајода, 18 август 1933
1285 Жилјета, 21 август 1933
1288 Санта, 26 август 1933
1290 Албертина, 21 август 1933
1291 Фрина, 15 септември 1933
1293 Соња, 26 септември 1933
1294 Антверпија, 24 октомври 1933
1329 Елијана, 23 март 1933
1341 Едме, 27 јануари 1935
1350 Роселија, 3 октомври 1934
1361 Лојшнерија, 30 август 1935
1363 Херберта, 30 август 1935
1366 Пиколо, 29 ноември 1932
1374 Изора, 21 октомври 1935
1375 Алфреда, 22 октомври 1935
1388 Афродита, 24 септември 1935
1401 Лавона, 22 октомври 1935
1433 Герамтина, 30 октомври 1937
1476 Кокс, 10 септември 1936
1486 Мерилин, 23 август 1938
1491 Балдуин, 23 февруари 1938
1493 Сигрид, 26 август 1938
1543 Буржоа, 21 септември 1941
1560 Стратонија, 3 декември 1942
1664 Феликс, 4 февруари 1929
1672 Гезеле, 29 јануари 1935
1698 Кристоф, 10 февруари 1934
1707 Шантал, 8 септември 1932
1711 Сандрин, 29 јануари 1935
1722 Гофин, 23 февруари 1938
1724 Владимир, 28 февруари 1932
1754 Канингем, 29 март 1935
1848 Делво, 18 август 1933
1878 Хјус, 18 август 1933
1926 Демиделар, 2 мај 1935
2101 Адонис, 12 февруари 1936
2213 Меес, 24 септември 1935
2276 Варк, 18 август 1933
2331 Парвулеско, 12 март 1936
2534 Узо, 2 ноември 1931
2545 Вербист, 26 јануари 1933
2713 Луксембург, 19 февруари 1938
2819 Енсор, 20 октомври 1933
2913 Хорта, 12 октомври 1931
3534 Сакс, 15 декември 1936
3567 Алвема, 15 ноември 1930
3605 Дави, 28 ноември 1932
6354 Вангелис, 3 април 1934
7043 Годар, 2 септември 1934